section_heading: O albumu
paragraph_text: Godine 1979. izlazi Nedin treći studijski album jednostavno nazvan Neda (prva pjesma albuma je "Još te volim" s festivala Vaš šlager sezone ’79, ali u novom aranžmanu Kornelija Kovača). Ploča je snimana na 24 kanalnoj tehnici u Central Recordes studiju u Londonu. Producent je bio Kornelije Kovač, tonski snimatelj Peter Mc Namee (čijom je pjesmom "No Way" Neda zatvorila album), a asistent snimatelja Lougi Broglia. LP ploča je izdan u jako malom tiražu (prvi je tiraž imao samo 10.000 primjeraka). Na njemu se kao suradnik pojavljuje i Bora Đorđević s pjesmom "Jedino s tobom" te Mićo Vujanović s predivnom baladom – "Da li sam nešto značila tebi". Za pjesmu "Prijateljice" glazbu je napisao Kemal Monteno. Cijelokupni album je prožet modernim disco ritmom, bez folk motiva.